# Agatha Christie

### Z Wikipédie

Agatha Christie
Agatha Christie na pamätnej tabuli Torre Abbey, Torquay britská spisovateľka
Narodenie | 15. september 1890 Wallingford, Spojené kráľovstvo
Úmrtie | 12. január 1976 Wallingford, Spojené kráľovstvo
Pozri aj Biografický portál

Agatha Christie, pôvodným menom Agatha Mary Clarissa Miller (* 15. september 1890, Torquay – † 12. január 1976, Wallingford), bola britská spisovateľka detektívnych románov. Písala aj pod pseudonymom Mary Westmacott. Patrí medzi klasikov detektívneho žánru.

## [úprava] Život

Pôvodne sa chcela stať opernou speváčkou a dokonca istý čas študovala spev v Paríži. Nakoniec jej vrodená ostýchavosť ju prinútila zmeniť rozhodnutie. Po dvoch alebo troch pokusoch o „vážny román“ sa rozhodla napísať detektívku. Keďže počas Prvej svetovej vojny pracovala v nemocnici a získala isté poznatky o jedoch, využila ich pri písaní svojho prvého detektívneho románu Záhada na zámku Styles. V ňom prvýkrát čitateľov zoznámila s postavou Hercula Poirota, malého, trocha výstredného a márnomyseľného Belgičana, žijúceho v Anglicku. Aj keď táto kniha nemala veľký úspech (predalo sa iba 2000 výtlačkov), autorka pokračovala v písaní ďalších. Jej popularita postupne vzrastala, až v roku 1926 prišiel prvý prenikavý úspech. Detektívny román Vražda Rogera Acroyda bol doslova bestseller. Hoci časť kritiky jej vyčítala nedodržanie tzv. Knoxovho desatora detektívky, svojou originalitou, premyslenou zápletkou a občasným humorným nadhľadom patrí toto dielo medzi najlepšie autorkine práce 30-tych rokov.

Hercule Poirot vystupuje celkom v 33 románoch a mnohých poviedkach. Agatha Christie vytvorila okrem Poirota aj ďalšiu úspešnú postavu -- milú staršiu dámu so starodievčenskými viktoriánskymi spôsobmi, slečnu Jane Marplovú, ktorá vďaka životu na dedine St. Mary Mead dokonale spoznala ľudskú povahu, čo jej umožňuje mnohokrát triumfovať nad políciou v riešení zložitých kriminálnych prípadov. Slečna Marplová bola predstavená po prvýkrát v románe Vražda na fare (The Murder at the Vicarage) v roku 1931.

Agatha Christie pod menom Mary Westmacottová napísala šesť psychologických románov. Pridala ešte devätnásť zväzkov detektívnych poviedok, štrnásť divadelných hier s detektívnym námetom, dve diela literatúry faktu a knihu básní.

Množstvo príbehov, či už s Herculom Poirotom alebo slečnou Marplovou, bolo úspešne sfilmovaných. Medzi najznámejšie filmové a televízne adaptácie patrí spracovanie príbehov Orient Express, Napokon nezostal už nik (And Then There Were None) či Vražda na Níle (Death on the Nile).

O úspechu Agathy Christie vypovedajú aj čísla. Doteraz boli na celom svete predané vyše dve miliardy výtlačkov s jej dielami. Viac exemplárov má zatiaľ už len Biblia a diela od Shakespeara.

## [úprava] Ocenenia

Už za jej života sa jej dostalo množstvo pôct a vyznamenaní. Bola predsedníčkou Detektívneho klubu, členkou Krážovskej literárnej spoločnosti, nositeľkou Radu britského impéria a čestnou doktorkou literatúry. Zomrela 12. januára 1976 vo veku 85 rokov.

## [úprava] Bibliografia

### [úprava] Romány s Herculom Poirotom

- 1920 - Záhada na zámku Styles (The Mysterious Affair at Styles)
- 1923 - The Murder on the Links
- 1926 - Vražda Rogera Ackroyda (The Murder of Roger Ackroyd)
- 1927 - The Big Four
- 1928 - Záhada modrého vlaku (The Mystery of the Blue Train)
- 1932 - Peril at End House
- 1933 - Lord Edgware zomiera (Lord Edgware Dies)
- 1934 - Vražda v Orient Expresse (Murder on the Orient Express)
- 1934 - Tragédia o troch dejstvách (Three-Act Tragedy)
- 1935 - Smrť v oblakoch (Death in the Clouds)
- 1936 - Vraždy podľa abecedy (The A.B.C. Murders)
- 1936 - Karty na stole (Cards on the Table)
- 1936 - Vražda v Mezopotámii (Murder in Mesopotamia)
- 1937 - Smrť na Níle (Death on the Nile)
- 1937 - Dumb Witness
- 1938 - Appointment With Death
- 1938 - Vianoce Hercula Poirota (Hercule Poirot's Christmas)
- 1940 - One, Two, Buckle My Shoe
- 1940 - Sad Cypress
- 1940 - Opona (Curtain: Poirot's Last Case), román bol publikovaný až v roku 1975
- 1941 - Zlo pod slnkom (Evil Under the Sun)
- 1942 - Päť malých prasiatok (Five Little Pigs)
- 1946 - The Hollow
- 1948 - Taken at the Flood
- 1952 - Smrť pani McGintyovej (Mrs. McGinty's Dead)
- 1953 - Po pohrebe (After the Funeral)
- 1955 - Hickory Dickory Dock
- 1956 - Dead Man's Folly
- 1956 - Mačka medzi holubmi (Cat Among the Pigeons)
- 1964 - Hodiny (The Clocks)
- 1966 - Tretie dievča (Third Girl)
- 1969 - Halloweenský večierok (Hallowe'en Party)
- 1972 - Sloni si pamätajú (Elephants Can Remember)

### [úprava] Romány so slečnou Marplovou

- 1930 - Vražda na fare (The Murder at the Vicarage)
- 1942 - Mŕtva v knižnica (The Body in the Library)
- 1942 - The Moving Finger
- 1950 - Vražda je oznámená (A Murder Is Announced)
- 1952 - Robia to so zrkadlami (They Do It With Mirrors)
- 1953 - Vrecko plné zrna (A Pocket Full of Rye)
- 1957 - Vlak z Paddingtonu (4.50 from Paddington)
- 1962 - Puknuté zrkadlo (The Mirror Crack'd from Side to Side)
- 1964 - Karibské tajomstvo (A Caribbean Mystery)
- 1965 - V hoteli Bertram (At Bertram's Hotel)
- 1971 - Nemesis
- 1976 - Sleeping Murder

### [úprava] Divadelné hry

- Pasca na myši

### [úprava] Slovenské vydania

- 1977 - Opona (Curtain: Poirot's Last Case)
- 1979 - Zlo pod slnkom, Po pohrebe, Mačka medzi holubmi (súbor) (Evil under the Sun, After the Funeral, Cat Among the Pigeons)
- 1983 - Puknuté zrkadlo, V hoteli Bertram, Mŕtva v knižnici (súbor) (The Mirror Crack'd from Side to Side, At Bertram's Hotel, The Body in the Library)
- 2002 - Mŕtva v knižnici' (The Body in the Library)
- 2002 - Hotel Bertram (At Bertram's Hotel)
- 2003 - Vrecko plné zrna (A Pocket Full of Rye)
- 2004 - Vražda na fare (The Murder At The Vicarage)
- 2004 - Karibské tajomstvo (A Caribbean Mystery)
- 2005 - Vlak z Paddingtonu (4.50 From Paddington)

Wikicitáty obsahujú zbierku citátov súvisiacich s:
Agatha Christie
Zdroj: "http://sk.wikipedia.org../../../a/g/a/Agatha_Christie_45ad.html"

Kategórie: Narodenia v 1890 | Úmrtia v 1976 | Britskí spisovatelia | Spisovatelia detektívok

##### Views

- Článok
- Diskusia
- Aktuálna verzia

##### Hľadaj

##### Iné jazyky

- العربية
- Български
- বাংলা
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Suomi
- Français
- Frysk
- עברית
- Hrvatski
- Magyar
- Bahasa Indonesia
- Ido
- Italiano
- 日本語
- Latina
- Lëtzebuergesch
- Lietuvių
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Русский
- Sicilianu
- Simple English
- Slovenščina
- Shqip
- Српски / Srpski
- Svenska
- Тоҷикӣ
- Türkçe
- Українська
- Tiếng Việt
- 中文